LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1997 M. GRUODŽIO 12 D. NUTARIMO NR. 1394 „DĖL PRIVATIZAVIMO KOMISIJOS NUOSTATŲ PATVIRTINIMO“ PAKEITIMO

2007 m. liepos 11 d. Nr. 762

Vilnius

Lietuvos Respublikos Vyriausybė nutaria:

Pakeisti Privatizavimo komisijos nuostatus, patvirtintus Lietuvos Respublikos Vyriausybės 1997 m. gruodžio 12 d. nutarimu Nr. 1394 „Dėl Privatizavimo komisijos nuostatų patvirtinimo“ (Žin., 1997, Nr. 115-2932; 1999, Nr. 104-3004; 2002, Nr. 124-5646; 2005, Nr. 35-1149):

1. Įrašyti 5.3 punkte vietoj žodžių „Lietuvos Respublikos vertybinių popierių rinkos įstatymo“ žodžius „vertybinių popierių rinką reglamentuojančių teisės aktų“.

2. Išdėstyti 5.7 punktą taip:

„5.7. sustabdyti objekto privatizavimo programos vykdymą ir (ar) pripažinti, kad ši privatizavimo programa baigta, jeigu įmonei Lietuvos Respublikos įmonių bankroto įstatymo (Žin., 2001, Nr. 31-1010) nustatyta tvarka iškelta bankroto byla arba įmonė Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574) nustatyta tvarka likviduojama, arba jeigu dėl stichinės ar panašios nelaimės privatizavimo objektas neišlieka, ar daugiau kaip 1/3 pasikeičia jo fizinės savybės, jeigu šiuo objektu atlyginama piliečiams už valstybės išperkamą išlikusį nekilnojamąjį turtą, vadovaujantis Lietuvos Respublikos kompensacijų už valstybės išperkamą nekilnojamąjį turtą dydžio, šaltinių, mokėjimo terminų bei tvarkos, taip pat valstybės garantijų ir lengvatų, numatytų Piliečių nuosavybės teisių į išlikusį nekilnojamąjį turtą atkūrimo įstatyme, įstatymu (Žin., 1998, Nr. 61-1728; 2003, Nr. 102-4582), taip pat jeigu bent vieną kartą Lietuvos Respublikos valstybės ir savivaldybių turto privatizavimo įstatymo (Žin., 1997, Nr. 107-2688) nustatyta tvarka paskelbta objekto privatizavimo programa, tačiau per objekto privatizavimo programoje nustatytus terminus jis neparduotas. Privatizavimo komisija objekto privatizavimo programą pripažįsta pasibaigusia, jeigu akcinės bendrovės akcininkas, veikdamas savarankiškai ar sutartinai su kitais asmenimis įsigijęs akcijų, sudarančių ne mažiau kaip 95 procentus balsavimo teisę suteikiančio kapitalo ir ne mažiau kaip 95 procentus visų balso teisę šios akcinės bendrovės visuotiniame akcininkų susirinkime suteikiančių akcijų, reikalauja, kad visi kiti šios akcinės bendrovės akcininkai parduotų jiems priklausančias akcijas vertybinių popierių rinką reglamentuojančių teisės aktų nustatyta tvarka;“.

3. Įrašyti 5.13 punkte vietoj žodžių „Lietuvos Respublikos vertybinių popierių rinkos įstatymo“ žodžius „vertybinių popierių rinką reglamentuojančių teisės aktų“.

4. Įrašyti 6 punkte vietoj žodžių „Lietuvos Respublikos vertybinių popierių rinkos įstatymo“ žodžius „vertybinių popierių rinką reglamentuojančių teisės aktų“.

5. Įrašyti 19 punkto pirmajame sakinyje po žodžio „įstatyme“ žodžius „ir kituose teisės aktuose“, išbraukti po žodžio „sąmatą“ žodžius „kas pusę metų“ ir išbraukti antrajame sakinyje žodžius „kiekvienam pusmečiui“.

SUSISIEKIMO MINISTRAS,

PAVADUOJANTIS MINISTRĄ PIRMININKĄ	ALGIRDAS BUTKEVIČIUS

ŪKIO MINISTRAS	VYTAS NAVICKAS